पूर्णमासी पर दाऊजी मंदिर में हुआ भजन संध्या का आयोजन
सबलगढ़|किला रोड स्थित दाऊ-दयाल मंदिर पर शुक्रवार की देर शाम भजन संध्या का आयोजन किया गया। इस कार्यक्रम में संतश्री 1008 बल्लभ दास महाराज प्रमुख रूप से उपस्थित थे। कार्यक्रम का आयोजन दाऊ-दयाल सेवा समिति द्वारा पूर्णिमा के अवसर पर किया गया। रात्रि 8 बजे से शुरू हुई इस भजन संध्या में श्रद्धालु देर रात तक टिके रहे। कार्यक्रम का समापन रात 12 बजे प्रसाद वितरण के साथ हुआ। मालूम हो कि प्रत्येक पूर्णमासी के दिन नगर के दाऊ-दयाल मंदिर पर भजन संध्या का आयोजन रखा जाता है। कार्यक्रम में शामिल होने के लिए नगर के अलावा आसपास ग्रामीण इलाकों से भारी संख्या में श्रद्धालु सबलगढ़ आते हैं। शुक्रवार को भजन संगीत की प्रस्तुति कैलारस से आए दीपक शर्मा की टीम ने दी। कलाकारों की रंगारंग भजन प्रस्तुति का देर रात तक श्रद्धालु़ओं ने आनंद उठाया। भजन संध्या प्रस्तुत करने वाले कलाकारों में भूपेंद्र मंगल, कमल किशोर गुप्ता, गिन्ना फूल वाला आदि शामिल थे।
hin_Deva hin_Deva